92/166/ETY: Komission päätös, tehty 28 päivänä helmikuuta 1992, eläinten terveyttä koskevista edellytyksistä ja eläinlääkärintodistuksista tuoreen lihan tuonnissa Zimbabwesta tehdyn päätöksen 92/25/ETY muuttamisesta



Virallinen lehti nro L 073 , 19/03/1992 s. 0026 - 0028

Suomenk. erityispainos Alue 3 Nide 41 s. 0115

Ruotsink. erityispainos Alue 3 Nide 41 s. 0115



KOMISSION PÄÄTÖS, tehty 28 päivänä helmikuuta 1992, eläinten terveyttä koskevista edellytyksistä ja eläinlääkärintodistuksista tuoreen lihan tuonnissa Zimbabwesta tehdyn päätöksen 92/25/ETY muuttamisesta (92/166/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1), sellaisena kuin se on viimeksi muutettuna direktiivillä 91/688/ETY(2), ja erityisesti sen 14 ja 15 artiklan, sekä katsoo, että komission päätöksessä 92/25/ETY(3) vahvistetaan terveyttä koskevat vaatimukset ja terveystodistukset tuoreen lihan tuonnissa Zimbabwesta; mainitussa päätöksessä määrätään, että jäsenvaltioiden on sallittava naudansukuisten eläinten ruhojen luuttomaksi leikatun lihan tuonti läntisen ja keskisen Mashonalandin alueilta Zimbabwesta, yksi suu- ja sorkkatautitapaus on esiintynyt keskisen Mashonalandin alueella Zimbabwessa, joka oli ollut jonkin aikaa vapaa tästä taudista, Zimbabwen toimivaltaiset viranomaiset ovat toteuttaneet tiettyjä eläinten terveyttä koskevia toimenpiteitä, mukaan lukien naudansukuisten eläinten rokottaminen tietyllä rajoitetulla keskisen Mashonalandin alueella ja tuoreen lihan viennin keskeyttäminen yhteisöön niiltä alueilta, jotka tähän asti ovat olleet vapaat suu- ja sorkkataudista, tilanne on parantunut ja on mahdollista muuttaa Zimbabwen aluejakoa keskeyttämällä tuonti väliaikaisesti keskisen Mashonalandin eläinlääkintäalueelta, mutta sallimalla luuttomaksi leikatun tuoreen lihan tuonti yhteisöön läntisestä Mashonalandista, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Poistetaan päätöksen 92/25/ETY 1 artiklan ilmaisu "keskisen Mashonalandin eläinlääkintäalueelta ja". 2 artikla Korvataan päätöksen 92/25/ETY liite tämän päätöksen liitteellä. 3 artikla Tämä päätös on osoitettu kaikille jäsenvaltioille. Tehty Brysselissä 28 päivänä helmikuuta 1992. Komission puolesta Ray MAC SHARRY Komission jäsen (1) EYVL N:o L 302, 31.12.1972, s. 28 (2) EYVL N:o L 377, 31.12.1991, s. 18 (3) EYVL N:o L 10, 16.1.1992, s. 52 LIITE ELÄINTAUTITODISTUS Euroopan talousyhteisöön tarkoitettu naudansukuisten kotieläinten luuttomaksi leikattu tuore liha, lukuun ottamatta sivutuotteita(1) >KAAVION ALKU> Määrämaa: Terveystodistuksen viitenumero(2): Viejämaa: Zimbabwe (läntisen Mashonalandin eläinlääkintäalue) Ministeriö: Osasto: Viite: (ei pakollinen) I. Lihan tunnistetiedot Naudansukuisten kotieläinten lihaa Palalaji(3): Pakkaustyyppi: Palojen tai pakkausten lukumäärä: Nettopaino: II. Lihan alkuperä Hyväksytyn teurastamon tai hyväksyttyjen teurastamojen osoite (osoitteet) ja eläinlääkinnällinen(-set) hyväksyntänumero(-t)(2): Hyväksytyn leikkaamon tai hyväksyttyjen leikkaamojen osoite (osoitteet) ja eläinlääkinnällinen(-set) hyväksyntänumero(-t)(2): Hyväksytyn kylmävaraston tai hyväksyttyjen kylmävarastojen osoite (osoitteet) ja eläinlääkinnällinen (-set) hyväksyntänumero(-t)(2): III. Lihan määräpaikka Liha lähetetään: (lähetyspaikka) (määrämaa ja määräpaikka) seuraavalla kuljetusvälineellä(4) (2) Ei ole pakollinen, jos määrämaa sallii direktiivin 72/462/ETY 19 artiklan a kohdan mukaisesti tuoreen lihan tuonnin muuhun tarkoitukseen kuin ihmisravinnoksi (3) Naudan ruhojen luuttomaksi leikatun lihan tuonti sallitaan ainoastaan, jos kaikki luut ja suurimmat poistettavissa olevat imusolmukkeet on poistettu (4) Ilmoitetaan rautatievaunun numero, kuorma-auton rekisterinumero, lennon numero tai aluksen nimi : Lähettäjän nimi ja osoite: Vastaanottajan nimi ja osoite: IV. Eläintauteja koskeva vakuutus Allekirjoittanut virkaeläinlääkäri todistaa, että: 1) edellä tarkoitettu luuttomaksi leikattu tuore liha on peräisin: a) eläimistä, jotka ovat syntyneet ja jotka on kasvatettu Zimbabwen alueella ja jotka ovat olleet läntisen Mashonalandin eläinlääkintäalueella vähintään 12 kuukautta ennen teurastusta tai syntymästään asti, jos on kyse alle 12 kuukauden ikäisistä eläimistä, b) eläimistä, joissa on lainsäädännön mukainen lähtöalueen tunnistamisen mahdollistava merkki, toisin sanoen läntisen Mashonalandin pohjoisen osan eläinlääkintäalueella polttomerkki "L" ja läntisen Mashonalandin eteläisen osan eläinlääkintäalueella polttomerkki "HL". c) eläimistä, joita ei ole viimeisten 12 kuukauden aikana rokotettu suu- ja sorkkatautia vastaan; d) eläimistä, jotka matkalla teurastamoon ja ennen teurastusta eivät ole olleet kosketuksissa eläimiin, jotka eivät täytä Euroopan talousyhteisön niiden voimassa olevien päätösten edellytyksiä, jotka koskevat näiden eläinten lihan vientiä jäsenvaltioon; jos eläimet kuljetetaan jossakin kulkuneuvossa, tämä on puhdistettu ja desinfioitu ennen lastausta. e) eläimistä, joille teurastamossa enintään 24 tuntia ennen teurastusta tehdyn ante mortem -tarkastuksen yhteydessä suoritetussa suu- ja sorkkatutkimuksessa ei ole todettu mitään suu- ja sorkkataudin oireita; f) eläimistä, jotka on teurastettu eri päivänä kuin sellaiset eläimet, joiden liha ei täytä Euroopan talousyhteisöön vietävältä lihalta vaadittuja edellytyksiä; g) eläimistä, jotka on teurastettu ja välisenä aikana (teurastuspäivät); 2) edellä tarkoitettu luuttomaksi leikattu tuore liha täyttää seuraavat vaatimukset: a) se on peräisin ruhoista, joita on kypsytetty yli +2 °C:n lämpötilassa vähintään 24 tuntia teurastuksen jälkeen ja ennen luuttomaksi leikkaamista; b) siitä on poistettu suurimmat poistettavissa olevat imusolmukkeet; c) sitä on säilytetty kaikkien tuotanto-, luuttomaksi leikkaus-, pakkaus- ja varastointivaiheiden aikana tiloissa, jotka ovat selvästi erillään sellaisista tiloista, joissa säilytetään jäsenvaltioon vietävää lihaa koskevien voimassa olevien Euroopan yhteisön päätösten edellytysten vastaista lihaa (poikkeuksena laatikoihin tai pahvilaatikoihin pakattu liha, jota säilytetään erityisillä varastointivyöhykkeillä). Tehty, (paikka) (päivämäärä) (virkaeläinlääkärin allekirjoitus) (allekirjoittaneen nimi suuraakkosin, virkanimike ja asema) >KAAVION LOOPU> (1) Tuoreella lihalla tarkoitetaan kaikkia naudansukuisten kotieläinten ihmisravinnoksi soveltuvia osia, joita ei ole käsitelty mitenkään niiden säilyvyyden parantamiseksi, ei kuitenkaan sivutuotteita; jäähdytettyä ja jäädytettyä lihaa pidetään kuitenkin tuoreena lihana